Изх.№25-00-3/22.01.2025г. ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**Недко Фиданов Кулевски–кмет на община Рудозем**

ОТНОСНО: Поправка на очевидна фастическа грешка в Решение № 167/12.12.2024 г. на Общински съвет – Рудозем, прието по Протокол № 20.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Със свое Решение № 167/12.12.2024 г. Общински съвет – Рудозем е приел следното:

 І.Общински съвет Рудозем приема изготвената експертна оценката за продажбата на 187/406 ид.части/м2/ от УПИ VІІІ, кв.57 по плана на с.Чепинци.

 ІІ.Продава на Румен Дафинов Митев 187/406 ид.части/м2/ от УПИ VІІІ , кв.57 по плана на с.Чепинци, с АЧОС № 979/08.11.2024 г. в размер на 2400,00 лв без ДДС.

 ІІІ.Възлага на Кмета на общината да сключи договор за продажба.

 ІV. На основание чл.52, ал.5 т.2 от ЗМСМА определя 30 % от постъпленията от разпоредителната сделка да бъдат използвани за финансиране на изграждането, за основен и текущ ремонт на социалната и техническата инфраструктура в с.Чепинци.

 При преглед на наличните документи по административната преписка, образувана във връзка с приетото решение на Общински съвет - Рудозем е установено, че е допусната очевидна фактическа грешка, като вместо правилния кв. 40 е изписан кв. 57. Това се установява от приложените по преписката скици и от останалите документи, касаещи приемане на решението.

 Очевидната фактическа грешка (ОФГ) представлява техническа грешка, грешка при изписването или при пресмятането, пропуск, който може да бъде установен от всички останали доказателства и същата е налице тогава, когато между формираната действителна воля на административния орган и нейното външно отразяване в административния акт има несъответствие, което следва да бъде отстранено.

 В настоящия случай, се касае за грешка, свързана с неправилно изписване на индивидуализиращите белези на имота, предмет на решението на общински съвет. Тази грешка не засяга същността на властническото волеизявление, но води до неяснота при изпълнение на акта, поради което се налага извършването на поправката му по предвидения за това ред.

 Съгласно чл. 62, ал. 2 от АПК, очевидни фактически грешки, допуснати в административния акт, се поправят от органа, който го е издал, и след изтичане на срока за обжалване.

 На основание чл. 62, ал. 2 от АПК, във връзка с чл. 21, ал. 1, т. 11 от ЗМСМА, чл. 124а, ал. 1, чл. 124б, ал. 1 и чл. 134, ал. 2, т. 1 и т. 6 от ЗУТ, Решение № 167/12.12.2024 г. на Общински съвет – Рудозем, предлагам на съвета да приеме следното

**ПРОЕКТОРЕШЕНИЕ:**

 1. Допуска поправка на очевидна фактическа грешка в Решение № 167/12.12.2024 г. на Общински съвет – Рудозем, прието по Протокол № 20.

 2.“Общински съвет Рудозем приема изготвената експертна оценката за продажбата на 187/406 ид.части/м2/ от УПИ VІІІ, кв.57 по плана на с.Чепинци“ ,да се чете **„Общински съвет Рудозем приема изготвената експертна оценката за продажбата на 187/406 ид.части/м2/ от УПИ VІІІ, кв.40 по плана на с.Чепинци“.**

 3. „ Продава на Румен Дафинов Митев 187/406 ид.части/м2/ от УПИ VІІІ , кв.57 по плана на с.Чепинци, с АЧОС № 979/08.11.2024 г. г. в размер на 2400,00 лв без ДДС.“ , да се чете „ **Продава на Румен Дафинов Митев 187/406 ид.части/м2/ от УПИ VІІІ , кв.40 по плана на с.Чепинци, с АЧОС № АЧОС № 991/10.01.2025 в размер на 2400,00 лв без ДДС.“**

 4. В останалата си част Решение № 167/12.12.2024 г. на Общински съвет – Рудозем, прието по Протокол № 20 остава непроменено.

 5.Възлага на Kмета на община Рудозем да извърши необходимите действия за изпълнение на настоящото решение.

ЕД

